崔说
参考资料

↑  《周书校勘记·卷三十五·列传第二十七·四》：与弟（訦）〔说〕特相友爱　北史本传“訦”作“说”。按文苑英华卷九０四庾信周大将军崔说神道碑、新唐书卷七二宰相世系表都作“说”。“訦”字误，今据改。以下诸“訦”字迳改。
↑  《魏书·卷五十六·列传第四十四》：初楷将之州，人咸劝留家口，单身述职。楷曰：“贪人之禄，忧人之事，如一身独往，朝廷谓吾有进退之计，将士又谁肯为人固志也？”遂合家赴州。三年春，贼势已逼，或劝减小弱以避之，乃遣第四女、第三儿夜出。既而召僚属共论之，咸曰：“女郎出嫁之女，郎君小未胜兵，留之无益，去复何损。且使君在城，家口尚多，足固将士之意，窃不足为疑。”楷曰：“国家岂不知城小力弱也，置吾死地，令吾死耳！一朝送免儿女，将谓吾心不固。亏忠全爱，臧获耻之，况吾荷国重寄也。”遂命追还。
↑  《北史·卷三十二·列传第二十》：孝昌初，置殷州，以楷为刺史，加后将军。楷将之州，人咸劝单身述职。楷曰：“单身赴任，朝廷谓吾有进退之计，将士又谁肯固志？”遂阖家赴州。贼势已逼，或劝减小弱以避之，乃遣第四女、第三男夜出。既而曰：“一朝送免儿女，将谓吾心不固。”遂命追还。
↑  《周书校勘记·卷三十五·列传第二十七·五》：改封安固县侯　英华崔说碑作“安国县侯”。按魏书卷一０六上地形志上博陵郡有安国县。隋书卷三０地理志中博陵郡义丰县条云：“旧有安国县，后齐废。”地不属周，但崔说是博陵人，故以本郡一县为封号。疑作“安国”是。
↑  《北史校勘记·卷三十二·列传第二十·一一》：改封安固县侯　文苑英华卷九０崔说神道碑作“安国”。按魏书卷一０六地形志上定州博陵郡有安国县。崔氏以博陵为郡望，故以本郡一县为封号，疑作“安国”是。
↑  《周书校勘记·卷三十五·列传第二十七·八》：谥曰壮　北史本传和英华崔说碑“壮”作“庄”，唐书卷七二下宰相世系表作“壮”，未知孰是。
↑  《周书·卷三十五·列传第二十七》：说本名士约，少鲠直，有节概，膂力过人，尤工骑射。释褐领军府录事，转谘议参军。及贺拔胜出牧荆州，以说为假节、冠军将军、防城都督。又随胜奔梁，复自梁归国。授卫将军﹑都督，封安昌县子，邑三百户。从太祖复弘农，战沙苑，皆有功。进爵为侯，增邑八百户，除京兆郡守。累迁帅都督、抚军将军、通直散骑常侍、大都督、车骑大将军、仪同三司、都官尚书、定州大中正，改封安固县侯，增邑三百户，赐姓宇文氏，并赐名说焉。进爵骠骑大将军、开府仪同三司，加侍中，进爵万年县公，增邑通前二千四百户。除陇州刺史，迁总管凉甘瓜三州诸军事、凉州刺史。说莅政疆毅，百姓畏之。齐王宪东征，以说为行军长史。军还，除使持节、崇德安义等十三防熊和中等三州诸军事，崇德防主，加授大将军，改封安平县公。建德四年卒，时年六十四。赠鄜延丹绥长五州刺史，谥曰壮。
↑  《北史·卷三十二·列传第二十》：士谦弟说。说本名士约。少有气概，膂力过人，尤工骑射。贺拔胜牧荆州，以为假节、冠军将军、防城都督。又随奔梁。复自梁归西魏。授武卫将军、都督，封安昌县子。从周文复弘农，战沙苑，皆有功，进爵为侯，除京兆郡守。累迁都官尚书、定州大中正，改封安固县侯，赐姓宇文，并赐名说焉。进骠骑大将军、开府仪同三司，加侍中，进爵万年县公。再迁总管、凉州刺史。说莅政强毅，百姓畏之。后除使持节，熊和中三州、崇德等十三防诸军事，加授大将军，改封安平县公。建德四年，卒，赠鄜、延等五州刺史，谥曰庄。子弘度。
1 2 3 4  《文苑英华·卷九百四·周大将军崔说神道碑》：公讳说，字某，博陵郡安平县人也。昔者华阳之野，降龙首之神，烈山之都，启龟文之繇。匡周则盟津有会，佐夏则龙门始凿，西游则起家秦相，东入则载世齐卿，备乎史籍，可得言矣。

　　祖辩，中军将军、定州刺史。父楷，镇北将军司马、烈侯，并厉风霜，俱张锋颖，邸史叠迹，官曹懔然。是谓鲍恢都官，百城振惧，葛丰握节，京师敛手。

　　公特禀英灵，偏钟山岳，雄姿俊茂，眉目疏朗。观虎于槛，龆发不惊；称象于船，胜衣能对。至于拉虎羁熊，摧斑碎掌，忘归繁弱，落雁吟猿，故得气盖关中，威申河外。解褐领军府录事，转谘议参军。时当涂失御，政在权门始凿论函谷之兵，即起韩陵之战。　　太师贺拔胜作牧西荆，公为假节冠军将军、防城都督。夫南阳失守，卷甲奔梁；乐毅羁旅，犹思燕路。陈轸凄怆，终恋秦声；幸直和邻，言归旧国。授卫将军都督，封安昌县开国子，食邑三百户。弘农克复，沙苑挥锋。进爵为侯，增邑并前一千一百户。信珪则更受司勋，谷璧则还输典瑞，铁马有河桥之战，戈船有汾水之兵。除京兆太守。移民下邑，未学边韶，走马章台，不同张敞。迁帅都督、持节、抚军、通直散骑常侍、大都督，寻迁使持节、车骑大将军、仪同三司、都官尚书、定州大中正。五曹秦事，有朱穆之忠；九品论人，见杨乔之直。改封安国县侯，增邑合前一千四百户，赐姓宇文，改名为说。汉王改娄敬之族，事重论都；魏后变程昱之名，恩深捧日。迁骠骑大将军、开府仪同三司、加侍中。窦宪连官，单于之宝鼎可致；张宽固位，渭桥之流星可识。攻木七工，既掌丘陵之赋；司会六典，乃均邦国之财。居官得人，于斯为盛。进爵为公，改封万年县，通前二千四百户，除陇州刺史都督陇州诸军事，陇坻路遥，秦川望远，邓仲华之不去，马文渊之愿归。寻除凉州刺史、总督河西甘瓜诸军事。地似伏龙，城如飞鸟，敦煌实录，宛在胸襟，玉门亭障，无劳图画，有马如羊，不以入厩，有金如粟，不以入怀。

　　柱国齐王，今上之介弟，龚行薄伐，问罪河阳，以公为行军长史，参谋帷幄。中军之司，既举魏绛；上卿之佐；实用荀林。以公方之，差无惭德。除使持节、大将军、大都督，崇德、安义、建忠、九曲、安乐、三泉、伏流、周张、平泉、固安、蛮、通谷凡十三防御，熊、和、中三州黄芦、起谷、王晏、供超、牵羊、温狐、交河、大岭、避雨、木栅寺一十戍诸军崇德防主。宜阳上地，更有秦兵；熊耳山前，还逢积仗。用是连营函谷，猎骑黎阳，威振两河，名陵三晋。改封安平县公。淮阴一国，韩信之故人；户牖万家，陈平之乡里。公此衣锦，足为连类。建德四年正月十日，薨于长安之永贵里私第，春秋六十有四。诏赠敷、延、丹、绥、恒五州诸军事，敷州刺史，谥曰庄公，礼也。即以其年二月二十四日葬于京兆平原乡之吉迁里。北陵追远，大司马有赐绶之恩；西京赠行，冠军侯有诏葬之礼。呜呼哀哉！

　　世子仪同衍，生事以礼，死葬以礼，爱亲有王祥之孝，同气有姜肱之睦，百行之本，于斯备焉。况复松槚深沉，既封青石之墓，丘陵标榜，须勒黄金之碑。乃为铭曰：

　　华阳之神，厉山之祖。凤野匡周，龙门佐禹。日浴溟池，山浮海浦。甫穆霸国，营丘乐土。胤斯宗邑，承此壤土。移封东武，就君安阳。中军节目，镇北锋芒，商飙猎草，电火驱霜。公之轮奂，继体贞干。仪表丘墟，风神墙岸，孝有至德，忠能匡赞。不废横琴，无妨《奇支》案。既班三事，又贰六官。卫青受诏，韩信登坛。长城马窟，广武兵栏。军吏无犯，营民不寒，乃用六谋，乃论三策。城垒向背，星辰主客。剑起沈犀，弓开伏石。楚后让盟，秦君还璧。百龄危脆，千仞摧藏。诸侯地裂，边将星亡。轻车骑士，玄甲黄肠。社如齐地，庙似桐乡。铭功赞德，碑阙相望。
↑  《周书·卷三十五·列传第二十七》：谦性至孝，少丧父，殆将灭性。与弟说特相友爱，虽复年事并高，名位各重，所有资产，皆无私焉。其居家严肃，动遵礼度。旷与说子弘度等，并奉其遗训云。
↑  《北史·卷三十二·列传第二十》：士谦性至孝，与弟说特相友爱，虽复年位并高，资产皆无私焉。居家严肃，旷及说子弘度并奉其遗训云。
↑  陶, 钧, , 《收藏家》 (06期), 2012年, (06期): 25–34  [2016-03-03], （原始内容存档于2016-03-04）
1 2 3 4 5 6 7 8 9 10 11 12 13 14  倪, 润安, , 《中国国家博物馆馆刊》 (02期), 2013年, (02期): 25–34  [2016-04-10], （原始内容存档于2021-03-11）